แบงก์โน้ตส์
ธนาคารไทยพาณิชย์ฉลองครบรอบ 100 ปีไปแล้ว ปีที่ 100 ก็ฉลองกันยิ่งใหญ่ในฐานะธนาคารพาณิชย์แห่งแรกในประเทศไทย
8 ต.ค. 2555

ถุงบุญ
ธนาคารไทยพาณิชย์ฉลองครบรอบ 100 ปีไปแล้ว ปีที่ 100 ก็ฉลองกันยิ่งใหญ่ในฐานะธนาคารพาณิชย์แห่งแรกในประเทศไทย 




ช่วงนี้พันธมิตรที่ร่วมทำธุรกิจกันมาอย่างห้างสรรพสินค้าเซ็นทรัล ก็ฉลองครบรอบ 65 ปี เลยจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 5 ธ.ค. 2555 ด้วยการเปิดประมูลและจัดจำหน่ายถุง Charity Bag จำนวน 2,300 ถุง ราคา 1,000 บาท 5,000 บาท และ 1 หมื่นบาท 
ถึงถุงจะธรรมดา แต่ก็ไม่ธรรมดา เพราะเป็นลิมิเตดอิดิชัน ถือไปไหนเก๋ไก๋อย่าให้เซด แถมได้บุญอีกต่างหาก 
ก็รายได้จากการประมูลหลังหักค่าใช้จ่ายสมทบทุนโครงการมูลนิธิแพทย์อาสาสมเด็จพระศรีนครินทราบรมราชชนนี (พอ.สว.) เริ่มตั้งแต่วันที่ 26-28 ต.ค.นี้ ณ จุดแลกซื้อ ที่ห้างเซ็นทรัล สาขาชิดลม ลาดพร้าว บางนา และปิ่นเกล้า พร้อมจัดกิจกรรมบริจาคโลหิตและโครงการแบ่งปัน 1 วัน ใน 1 ปี แถมมีโปรโมชันพิเศษขอบคุณสมาชิกบัตรเครดิตไทยพาณิชย์อีกด้วย